CELEX: C2006/294/01
Language: et
Date: 2006-12-02 00:00:00
Title: Kohtuasi C-105/02: Euroopa Kohtu (esimene koda) 5. oktoobri 2006.  aasta otsus — Euroopa Ühenduste Komisjon versus Saksamaa Liitvabariik (Liikmesriigi kohustuste rikkumine — Ühenduste omavahendid — Lõpetamata TIR-märkmikud — Vastavate omavahendite üle kandmata jätmine)

2.12.2006   
            
            
               ET
            
            
               Euroopa Liidu Teataja
            
            
               C 294/1
            
         Euroopa Kohtu (esimene koda) 5. oktoobri 2006. aasta otsus — Euroopa Ühenduste Komisjon versus Saksamaa Liitvabariik
   (Kohtuasi C-105/02) (1)
   
   (Liikmesriigi kohustuste rikkumine - Ühenduste omavahendid - Lõpetamata TIR-märkmikud - Vastavate omavahendite üle kandmata jätmine)
   (2006/C 294/01)
   Kohtumenetluse keel: saksa
   Pooled
   
      Hageja: Euroopa Ühenduste Komisjon (esindajad: G. Wilms ja C. Giolito)
   
      Kostja: Saksamaa Liitvabariik (esindajad: W.-D. Plessing ja R. Stüwe ning Rechtsanwalt D. Sellner),
   
      Kostja toetuseks menetlusse astuja: Belgia Kuningriik (esindajad: M. Wimmer ja A. Snoecx ning advokaat B. van de Walle de Ghelcke)
   Kohtuasja ese
   Liikmesriigi kohustuste rikkumine — Nõukogu 29. mai 1989. aasta määrus (EMÜ, Euratom) nr 1552/89, millega rakendatakse ühenduste omavahendite süsteemi käsitlev otsus 88/376/EMÜ, Euratom (EÜT L 155, lk 1) — Teatavate TIR-märkmikega tagatud tollimaksude sisse nõudmata jätmine ja vastavate omavahendite üle kandmata jätmine — Tollimaks, mille kohta “ei ole antud tagatist” või mis “vaidlustatakse” — Märkmikud, mille osas edasikindlustaja on oma kohustused vaidlustanud
   Resolutiivosa
   
               1.
            
            
               Jättes teatavad transiididokumendid (TIR-märkmikud) nõuetekohaselt lõpetamata, mille tagajärjel ei ole nendest tulenevaid omavahendeid korrektselt kantud raamatupidamisarvestusse ega tehtud tähtaegselt Euroopa Ühenduste Komisjonile kasutatavaks,
               
                           —
                        
                        
                           jättes Euroopa Ühenduste Komisjoni teavitamata kõikidest muudest vaidlustamata tollimaksudest, mida seoses TIR-märkmike lõpetamata jätmisega on Saksa toll alates 1994. aastast kuni liitvabariigi rahandusministri 11. septembri 1996. aasta määrusega tehtud muudatuseni analoogiliselt menetlenud (kandmine “B-arvestusse”“A-arvestusse” kandmise asemel),
                        
                     
                           —
                        
                        
                           on Saksamaa Liitvabariik rikkunud kohustusi, mis tulenevad nõukogu 29. mai 1989. aasta määrusest (EMÜ, Euratom) nr 1552/89, millega rakendatakse ühenduste omavahendite süsteemi käsitlev otsus 88/376/EMÜ, Euratom ja mis asendati alates 31. maist 2000 nõukogu 22. mai 2000. aasta määrusega (EMÜ, Euratom) nr 1150/2000, millega rakendatakse ühenduste omavahendite süsteemi käsitlev otsus 94/728/EÜ, Euratom.
                        
                     
         
               2.
            
            
               Jätta hagi ülejäänud osas rahuldamata.
            
         
               3.
            
            
               Mõista kohtukulud välja Saksamaa Liitvabariigilt.
            
         
               4.
            
            
               Jätta Belgia Kuningriigi kohtukulud tema enda kanda.
            
         
      (1)  ELT C 131, 1.6.2002.